b"\n_START_ARTICLE_\nAnita Page\n_START_SECTION_\nFilmkarrieren\n_START_PARAGRAPH_\nPage havnet i filmindustrien via \xc2\xabA Kiss for Cinderella\xc2\xbb i 1925. Hun og hennes familie var n\xc3\xa6re venner med Betty Bronsons familie, og fikk rollen gjennom Betty. Etter noen f\xc3\xa5 og godt mottatte roller ble hun tilbudt en kontrakt med MGM Studios. MGM formet henne til \xc3\xa5 v\xc3\xa6re deres st\xc3\xb8rste stjerne av stumfilmepoken og hun spilte inn filmer med Ramon Navarro og William Haines. Hennes skuespill i \xc2\xabV\xc3\xa5re dansende d\xc3\xb8tre\xc2\xbb (1928) med Joan Crawford (hun spilte inn tre filmer med henne) og \xc2\xabThe Broadway Melody\xc2\xbb (1929) med Bessie Love var noen av periodens st\xc3\xb8rste suksesser. Hennes popularitet tillot henne en myk overgang til \xc3\xa5 bli skuespiller._NEWLINE_Hun var f\xc3\xb8rstedamen til bl.a. Lon Chaney, Buster Keaton, Robert Montgomery og Clark Gable tidlig p\xc3\xa5 1930-tallet. Hun var en av Hollywoods mest aktive skuespillere. Hun hadde et forhold til Gable i denne perioden. P\xc3\xa5 h\xc3\xb8yden av sin karriere mottok hun mere post fra fans enn nesten alle andre skuespillerinner, unntaket var Greta Garbo. Hun mottok ogs\xc3\xa5 flere frierbrev fra Benito Mussolini._NEWLINE_En av hennes beste roller var som den prostituerte Jenny LeGrand i 1932 filmen Skyscraper Souls sammen med Warren William og en ung Maureen O'Sullivan.\n_START_SECTION_\nPensjonstid\n_START_PARAGRAPH_\nN\xc3\xa5r hennes kontrakt gikk ut i 1933 overrasket hun Hollywood med \xc3\xa5 annonsere at hun pensjonerte seg i en alder av 26. Hun spilte inn en film til i Storbritannia i 1936 for s\xc3\xa5 \xc3\xa5 forlate filmlerretet  og Hollywoods indre sirkel i 60 \xc3\xa5r. _NEWLINE_I et 2004 intervju med forfatteren Scott Feinberg uttalte hun at det som endte hennes karriere var at hun nektet \xc3\xa5 gi sextjenester til MGMs produksjonssjef Irving Thalberg som ble st\xc3\xb8ttet av studiosjefen Louis B. Mayer. Hun sa at Mayer samarbeidet med de andre studiosjefene for \xc3\xa5 svarteliste henne som en ikke samarbeidsvillig skuespillerinne slik at hun ikke kunne finne jobb._NEWLINE_Hun giftet seg med komponisten Nacio Herb Brown samme \xc3\xa5ret, men deres ekteskap ble oppl\xc3\xb8st et \xc3\xa5r senere fordi at Browns forrige skilsmisse ikke var i gjennomf\xc3\xb8rt f\xc3\xb8r de ble viet._NEWLINE_Hun giftet seg med US Navy Lieutenant Hershel A. House i 1937 og de flyttet til Coronado i California hvor de levde til hans d\xc3\xb8d i 1991. House ble senere admiral. De hadde 2 d\xc3\xb8tre, Linda (n\xc3\xa5 Linda Sterne) og Sandra (som d\xc3\xb8de f\xc3\xb8r sin mor)._NEWLINE_Hun returnerte til den store skjermen i 1996 etter 60 \xc3\xa5rs pensjonstilv\xc3\xa6relse og spilte frem til sin d\xc3\xb8d i flere lavbudsjett skrekkfilmer hvorav flere enn\xc3\xa5 ikke er ferdige og sluppet._NEWLINE_Filmveteranen Margaret O'Brien var ogs\xc3\xa5 med i to av dem. I denne perioden flytten hun inn sammen med hennes co-star og regiss\xc3\xb8r Randal Malone i hans Van Nuys, California hjem._NEWLINE_Page satte pris p\xc3\xa5 statusen som \xc2\xabden siste stjernen fra stumfilmepoken\xc2\xbb og hun ga flere interjuer og deltok i dokumentarer om epoken. _NEWLINE_Selv om hennes helse ikke var god nok til \xc3\xa5 v\xc3\xa6re ute offentlig s\xc3\xa5 sluttet hun aldri med \xc3\xa5 svare p\xc3\xa5  brev fra fansen._NEWLINE_Anita Page har f\xc3\xa5tt en stjerne p\xc3\xa5 Hollywood Walk of Fame for sin deltagelse i filmindustrien. Stjernen er ved 6116 Hollywood Boulevard.\n_START_SECTION_\nD\xc3\xb8d\n_START_PARAGRAPH_\nPage sovnet inn 6. september 2008 i Los Angeles i California."